To personer er kommet til skade, heraf en person hårdt kvæstet efter en alvorlig ulykke på Aalborgvej ved Fjerritslev sidst på eftermiddagen. Vejen er fortsat spærret i begge retninger.
 

Ulykken er sket tilsyneladende på grund af ekstrem glatte veje kombineret med en lokal haglbyge. Der er tale om, at to biler er stødt sammen, og sammenstøddet skulle være sket i nærheden af Statoil-tanken på Aalborgvej ved Fjerritslev. Vejen er spærret, og det er endnu for tidligt at sige noget, hvornår politiet forventer, at trafikken igen kører som normalt og opfordrer bilisterne til at finde alternative veje. Den hårdt kvæstede bilist er bragt til traumecentret på Aalborg Sygehus Syd.